Trnavská univerzita v Trnave (Pedagogická fakulta) vyhlasuje výberové konanie 
na obsadenie miesta mentora EduHub pre okresy Senica a Skalica
EduHub predstavuje regionálne pôsobiace centrum personalizovanej podpory škôl, ktoré je oprávneným poskytovateľom nových foriem personalizovanej podpory škôl. EduHub združuje pedagogických lídrov (mentorov), poskytujúcich mentoring, facilitáciu učiacich sa skupín a sieťovanie aktérov vzdelávania. EduHuby pôsobia regionálne a zabezpečujú dostupnosť podpory priamo v prostredí škôl. Výberové konanie sa vyhlasuje v nadväznosti na výsledky výzvy Ministerstva školstva, výskumu, vývoja a mládeže SR.
Náplň práce mentora:
· realizuje nové formy personalizovanej podpory škôl a profesijného rozvoja učiteľov, a to najmä poskytovanie mentorstva, vedenie učiacich sa skupín a výmeny dobrej praxe medzi školami s cieľom zvýšenia kvality výchovy a vzdelávania v školách v intenciách kurikulárnej reformy základných škôl, a to formou individuálnej a skupinovej podpory a tiež pomocou sieťovania rôznych škôl ako aj rôznych aktérov vzdelávania
· vykonáva administratíve, evidenčné a organizačné činnosti súvisiace so zabezpečením vyššie uvedených činností
· práca na vlastnom rozvoji (supervízia, intervízia, vzdelávania a pod.)
· mentor pôsobí v rámci siete škôl a školských zariadení SR financovaných prevažne z verejných zdrojov v okresoch Senica a Skalica
Kvalifikačné predpoklady mentora:
1. vysokoškolské vzdelanie II. stupňa, minimálne 5 rokov pedagogickej praxe a pôsobenie v škole alebo školskom zariadení zaradenom do Siete škôl a školských zariadení SR,
2. vysokoškolské vzdelanie II. stupňa, minimálne 20 rokov pedagogickej praxe v škole alebo školskom zariadení zaradenom do Siete škôl a školských zariadení SR, pričom od ukončenia posledného pedagogického pôsobenia na škole alebo školskom zariadení zaradenom do Siete škôl a školských zariadení SR neuplynulo viac ako 5 rokov,
3. vysokoškolské vzdelanie II. stupňa a minimálne 5 rokov odbornej praxe v jednej alebo vo viacerých oblastiach:
a. neformálnej výchovy a vzdelávania mládeže,
b. profesijného rozvoja pedagogických alebo odborných zamestnancov,
c. metodického alebo odborného vedenia jednotlivcov/tímov (napr. mentorstvo, koučing alebo poradenstvo).

Požadované doklady a dokumenty: 
· Životopis (v životopise je potrebné uviesť adresu trvalého bydliska)
· Doklad o najvyššom dosiahnutom vzdelaní (fotokópia)
· Vyhlásenie uchádzača, že bude činnosti v EduHube vykonávať najmenej v dvoch pracovných dňoch v týždni, a to súvisle v rozsahu 7,5 hodiny.
· Vyhlásenie uchádzača, že miesto výkonu práce uchádzača v poslednom zamestnaní pred EduHubom alebo v paralelnom zamestnaní s EduHubom sa nachádza v okresoch Senica alebo Skalica
Spôsob podania žiadosti o zaradenie do výberového konania: Uchádzači zašlú požadované doklady a dokumenty mailom na adresu: jana.fancovicova@truni.sk  
Termín podania žiadosti o zaradenie do výberového konania: 7. 8. 2026
Platové podmienky: do 2 200 € brutto pri 100% úväzku (37,5h/týždenne)
Pracovno-právne podmienky:
Pracovno-právny vzťah s mentorom je založený na základe pracovnej zmluvy uzatvorenej medzi Trnavskou univerzitou v Trnave (Pedagogická fakulta) a mentorom na dobu určitú od 1. 9. 2026 do 31. 8. 2027.
Najnižší možný úväzok jedného mentora môže byť 40%, čo predstavuje 15 hodín pracovného času týždenne. (100 % úväzok = 37,5 hodiny pracovného času týždenne).
Kontaktná osoba: doc. PaedDr. Jana Fančovičová, PhD., e-mail: jana.fancovicova@truni.sk 



